# Goleta

Una goleta és un vaixell de dos o més pals (n'hi ha hagut fins de set pals) amb veles de tall. L'arbre mestre és el situat més a popa i, generalment, és més alt que el trinquet. L'aparell està format per veles àuriques (cangrea, escandalosa) o bermudianes i veles de ganivet (floc, estai), és a dir, veles disposades al pal seguint la línia de crugia, de proa a popa, en comptes de muntades en vergues transversals com les veles quadrades o caires.
La goleta apareix al segle xviii i té característiques funcionals semblants al bergantí, del qual es diferencia principalment pel seu aparell. És un vaixell capaç d'arribar a gran velocitat en cenyida i través, i es va emprar de forma semblant al bergantí, encara que per la seva menor mida es destinava més a activitats mercants de cabotatge. L'aparell de ganivet requereix menys personal per al seu maneig. Les goletes solien ser més petites que els bergantins, encara que també n'hi va haver de més tonatge, les quals es van emprar en navegació entre continents.
La goleta desapareix al segle xix. El seu aparell va tenir gran influència en les embarcacions esportives de vela actuals i en les construccions modernes de grans vaixells de vela, com vaixells escola o per a entreteniment, que gairebé sempre fan servir aparells de tipus goleta o les seves variants.
Embarcacions amb variants de l'aparell de la goleta, a més del bergantí-goleta (pal trinquet aparellat de creu, per exemple el Juan Sebastián Elcano (A-71)) són la goleta de velatxo, amb una o dues d'aquestes veles al trinquet (el pal més proper a proa); goleta de gàbia (trinquet amb cangrea, escandalosa i gàbia en major); goleta-pollacra, aparellat de goleta i amb el trinquet amb dues veles quadres i cangrea, sense cofa ni creuera. Pailebot (goleta petita; en rigor de només 2 pals), quetx (amb dos pals, com la goleta: el trinquet i el pal major).
La goleta més gran de la marina mercant del món va ser el Thomas W. Lawson (1902-1907), un veler amb buc d'acer nord-americà amb set pals i una càrrega màxima d'11.000 tones.

## Goletes famoses

* America, responsable de la Copa de l'Amèrica
* La Amistad, protagonista d'una revolta d'esclaus. Vegeu Amistad.
* 1892. Fram. Goleta de tres pals.
* 1926. Adventure. Goleta de pesca sense bauprès.
* Atlantic, goleta de tres pals que va conservar el rècord de la travessa de l'oceà Atlàntic durant molts anys.
* Pride of Baltimore. Un clíper corsari aparellat com a goleta de velatxos. Originalment anomenat "Chasseur". Una rèplica seva va naufragar per culpa d'una tempesta blanca.
* Bluenose. Goleta canadenca de pesca dels Grand Banks i, també, campiona de regates.
* Thomas W. Lawson, l'única goleta de set pals mai construïda.
* Buckau. Goleta que fou transformada per a provar dos rotors Flettner.
* Zaca, goleta d'Errol Flynn.
* Santa Eulàlia
* Far Barcelona

## Goletes d'estai famoses

* "Ailée", de tres pals (disseny i construcció de Camper&Nicholson; propietat de Mme.Virginie Heriot).
* Creole, de tres pals (disseny i construcció de Camper&Nicholson).
* "Luna", de dos pals (disseny Carter)
* "Vendredi Treize".
* "Club Mediterranée"

### Cas particular

Hi ha una goleta excepcional en fase de construcció des de fa set anys. Quan es construeixi, el Dream Symphony serà el veler més gran del món amb 462 peus d’eslora. També el buc serà extraordinari, en un vaixells d’aquestes dimensions. Serà, bàsicament, de fusta d’iroko emmotllada en fred.
Pel que fa a l’aparell serà de goleta: una goleta d’estais de quatre arbres.

## Diccionaris

La consulta comparada en diccionaris dels termes relacionats amb "goleta", en diversos idiomes (schooner, goletta, pailebot, vela àurica, ...), permeten estudiar l'antiguitat i la difusió d'aquest tipus de vaixell.
* 1781. Dictionnaire historique, théorique et pratique de marine. Par M. de Saverien. Vegeu gouelette, goualette.
* 1783. Vocabulaire des termes de marine anglois et françois en deux parties.
* 1792. Dictionnaire de la marine françoise: avec figures.
* 1831. Diccionario marítimo español.
* 1831. "Pailebot".
* 1848. Glossaire nautique répertoire polyglotte de termes de marine anciens et ...Auguste Jal.
* 1869. "Pinaza".

## Literatura

* L'illa del tresor (Treasure Island).
** Una goleta, anomenada La Hispaniola, és el vaixell protagonista.
* 1878. Un capitaine de quinze ans.
** Pilgrim, un bergantí goleta, vaixell protagonista de la novel·la de Jules Verne Un capità de quinze anys.
* 1897. Captains courageous. Rudyard Kipling.
| « | "You are with me in the dory — Manuel my name, and I come from schooner We're Here of Gloucester. | » |

## Cinema

* 1937. Captains Courageous.
* 1947. La dama de Xangai. La goleta del film era la Zaca, d’Errol Flynn.
* 1952. The World in His Arms.
* 1989. Calma total.

## Referències

* ↑ DCVB: Goleta.
* ↑ A History of the Amistad Captives: Being a Circumstantial Account of the Capture of the Spanish Schooner Amistad, by the Africans on Board; Their Voyage, and Capture Near Long Island, New York; with Biographical Sketches of Each of the Surviving Africans; Also, an Account of the Trials Had on Their Case, Before the District and Circuit Courts of the United States, for the District of Connecticut. E.L. & J.W. Barber, 1840.
* ↑ Ham, A. Lonely Planet Norway. Lonely Planet, 2022, p. 103 (Travel Guide). ISBN 978-1-83869-652-8.
* ↑ Knoblock, G.A.. New England Shipbuilding: Vessels That Made History. History Press, 2021, p. 57 (Transportation Series). ISBN 978-1-4671-4708-8.
* ↑ Wright, J.H.. Gloucester and Rockport. Arcadia, 2005, p. 51 (Images of America). ISBN 978-0-7524-1223-8.
* ↑ Edgar Stanton Maclay. A History of American Privateers. Digital Antiquaria, abril 2004, p. 248–. ISBN 978-1-58057-331-3.
* ↑ Devyn Kaizer. Bluenose: On board a legend. Formac Publishing Company, 9 juliol 2018, p. 63–. ISBN 978-1-4595-0531-5.
* ↑ Popular Science. Bonnier Corporation, p. 86.
* ↑ Sealift. U.S. Navy's Military Sea Transportation Service, 1974, p. 5–.
* ↑ Hall, T. The T.W. Lawson: The Fate of the World's Only Seven-Masted Schooner. Arcadia Publishing Incorporated, 2006 (Maritime). ISBN 978-1-61423-650-4.
* ↑ Zdravkovich, M.M.. Flow Around Circular Cylinders: Volume 2: Applications. OUP Oxford, 1997, p. 923 (Flow Around Circular Cylinders). ISBN 978-0-19-856561-1.
* ↑ MotorBoating, p. 45.
* ↑ «the Largest Steel Schooner Yachts Built Between 1890 and 1931». Classic Sail News from 1885-1935 to present, 15-10-2009. [Consulta: 26 març 2024].
* ↑ White, Caroline. «Creole: On board the sailing yacht owned by the Gucci family». BOAT International, 25-11-2021. [Consulta: 26 març 2024].
* ↑ «CARTER 35 (LUNA RIG)». sailboatdata, 17-11-2023. [Consulta: 26 març 2024].
* ↑ «Dick Carter Yacht Designer». YouTube, 06-03-2024. [Consulta: 27 març 2024].
* ↑ Popular Mechanics. Hearst Magazines, p. 32.
* ↑ Zaltzman, Julia. «Boat of the Week: Inside the 7-Year Quest to Build ‘Dream Symphony,’ the World’s Largest Sailboat». Robb Report, 22-10-2021. [Consulta: 27 març 2024].
* ↑ «DREAM SYMPHONY». BOAT International, 02-10-2023. [Consulta: 7 març 2025].
* ↑ Biblioteca Provinciale. Dictionnaire historique, théorique et pratique de marine. Par M. de Saverien ... Tome premier [-second] (en francès), 1781, p. 35.
* ↑ Lescallier, D. Vocabulaire des termes de marine anglois et françois en deux parties (en francès). chez P. Elmsly, 1783, p. 63 (Vocabulaire des termes de marine anglois et françois en deux parties).
* ↑ Romme, C. Dictionnaire de la marine francoise: avec figures (en francès). Imprimé chez P.L. Chauvet; et fe vend a Paris, chez Barrois l'aîné, Libraire, Quais des Augustins, no. 19, 1792, p. 349.
* ↑ de Navarrete, M.F.. Diccionario marítimo español (en castellà). Imprenta real, 1831, p. 2-PA143.
* ↑ O'Scanlan, T.; Castillo, M.; De Navarrete, M.F.. Diccionario marítimo español: que además de las definiciones de las voces con sus equivalentes en francés, inglés e italiano, contiene tres vocabularios de estos idiomas con las correspondencias castellanas (en castellà). en la Imprenta Real, 1831, p. 395.
* ↑ Jal, A. Glossaire nautique répertoire polyglotte de termes de marine anciens et modernes par A. Jal (en francès). Didot, 1848, p. 787.
* ↑ Mackenna, B.V.. Historia de Valparaiso: Crónica política, comercial y pintoresca de su cuidad y de su puerto, desde su descubrimiento hasta nuestros dias, 1536-1868 (en castellà). Impr. A. de Cox y Taylor, 1869, p. 140 (Historia de Valparaiso: Crónica política, comercial y pintoresca de su cuidad y de su puerto, desde su descubrimiento hasta nuestros dias, 1536-1868).
* ↑ Stevenson, R.L.. Prose Works. Tauchnitz, 1884, p. 62 (Prose Works).
* ↑ Verne, J. Un capitaine de quinze ans: Les voyages extraordinaires (en francès). J. Hetzel, 1878, p. 15 (Les voyages extraordinaires).
* ↑ Jules Verne. Capitan de Quince Años, Un. Libresa, 2010, p. 5–. ISBN 978-9978-80-750-7.
* ↑ Kipling, R. Captains courageous (en francès). Century Company, 1897 (The Works of Rudyard Kipling).
* ↑ Kipling, R. Captains Courageous: A Story of the Grand Banks. Macmillan, 1897, p. 10 (Collection of British authors).
* ↑ Peckham, C.E.. Essex Shipbuilding. Arcadia Publishing, 2002, p. 51 (Images of America). ISBN 978-0-7385-1082-8.
* ↑ Charyn, J. Big Red: A Novel Starring Rita Hayworth and Orson Welles. Liveright, 2022, p. 109. ISBN 978-1-324-09134-9.
* ↑ MacGillivray, S. Castle Films: A Hobbyists's Guide. iUniverse, 2004, p. 184. ISBN 978-0-595-32491-0.
* ↑ Frey, J.N.. How to Write a Damn Good Thriller: A Step-by-Step Guide for Novelists and Screenwriters. St. Martin's Publishing Group, 2010, p. 91. ISBN 978-1-4299-1363-8.

## Enllaços externs

* North American Landsailing Association
* La goleta de 5 mástiles “Condor”, ex “City of Alberni”, ex “Vigilant”

### Vídeos

* Regata entre dues goletes de pesca dels Grand Banks: Bluenose contra Gertrude L. Thebaud
Viccionari